Ο Gaël Duval, εργάζεται σε έναν εύκολο στη χρήση, κλώνο του Android το οποίο εξαρχής έχει στόχο την προστασία της ιδιωτικής ζωής αφαιρώντας κάθε ίχνος από τις υπηρεσίες Google από το λειτουργικό σύστημα.

Η δημιουργία ενός Linux κινητού, παρά τις αποτυχημένες προσπάθειες, είναι ακόμα στο προσκήνιο διότι, το να δημιουργήσεις κάτι από το μηδέν είναι πολύ δύσκολο. Το ίδιο θα σας πουν και οι εταιρείες όπως η Canonical, Mozilla ακόμα και η ίδια η Microsoft.

Αυτός είναι και ο λόγος (σε αντίθεση με το KDE Plasma Mobile) που ο δημιουργός της κάποτε δημοφιλούς διανομής Mandrake Linux, Gaël Duval, θέλει να χρησιμοποιήσει το Android ως βάση για το eelo.

Το πρόβλημα με το Android είναι ότι ναι μεν έχει Linux πυρήνα, παρόλα αυτά έχει επικαλυφθεί με υπηρεσίες της Google. Όπως αναφέρει ο Duval «Τα επιχειρηματικά μοντέλα της Apple, της Google, της Facebook κλπ., είναι επιβλαβή για το οικονομικό και κοινωνικό περιβάλλον μας«. Συγκεκριμένα, θέλει να εξασφαλίσει την ιδιωτικότητα του όταν χρησιμοποιεί το κινητό του.

Το δεύτερο πρόβλημα, αφορά την ανάπτυξη του λειτουργικού συστήματος. Σε αντίθεση με το αποτυχημένο CyanogenMod, ο Duval υποστηρίζει ότι δεν έχει καμία πρόθεση να μετατρέψει το eelo σε επιχείρηση «Θέλω το eelo να είναι μια μη κερδοσκοπικού χαρακτήρα έργο με σκοπό να διασφαλιστεί το δημόσιο συμφέρον».

Σε γενικές γραμμές, στόχος είναι το λειτουργικό να είναι ένα Android αλλά να αφαιρεθούν όλα αυτά που «επικοινωνούν» με την Google. Με άλλα λόγια:

Αντί για Play Store θα έχει F-Droid και APKPure

Αντί για Google Play Services θα έχει MicroG

Αντί για Google SafetyNet API θα έχει Magisk Manager

Αντί για Google Search θα έχει DuckDuckGo και Qwant

Αντί για το κλασσικό DNS θα χρησιμοποιεί το Quad 9 DNS το οποίο προστατεύει την ιδιωτική ζωή όσο και εμποδίζει την πρόσβαση σε γνωστούς κακόβουλους ιστότοπους

Σίγουρα είναι ακόμα νωρίς για το eelo και ο Duval έχει ξεκινήσει για την υποστήριξη του έργου σελίδα στο KickStarter του eelo, όπου ο σημερινός στόχος είναι να συγκεντρώσει $ 120.000.

Λέτε να πετύχει αυτό που πέτυχε το Purism;

Παραπομπές: